CELEX: 62010CJ0624
Language: lt
Date: 2011-12-15
Title: 2011 m. gruodžio 15 d. Teisingumo Teismo (aštuntoji kolegija) sprendimas. # Europos Komisija prieš Prancūzijos Respubliką. # Valstybės įsipareigojimų neįvykdymas - Apmokestinimas - Direktyva 2006/112/EB - 168, 171, 193, 194, 204 ir 214 straipsniai - Valstybės narės reglamentavimas, pagal kurį užsienyje įsisteigęs pardavėjas ar paslaugų teikėjas privalo paskirti fiskalinį agentą ir registruotis PVM mokėtoju toje valstybėje narėje - Reglamentavimas, pagal kurį užsienyje įsisteigęs pardavėjas ar paslaugų teikėjas gali taikyti užskaitą tarp savo sumokėto atskaičiuotino PVM ir savo klientų vardu ir jų sąskaita surinkto atskaičiuotino PVM. # Byla C-624/10.

2011 m. gruodžio 15 d. Teisingumo Teismo (aštuntoji kolegija) sprendimas Komisija prieš Prancūziją
      (Byla C‑624/10)
      „Valstybės įsipareigojimų neįvykdymas – Apmokestinimas – Direktyva 2006/112/EB – 168, 171, 193, 194, 204 ir 214 straipsniai – Valstybės narės teisės aktas, pagal kurį užsienyje įsisteigęs pardavėjas ar paslaugų teikėjas privalo paskirti fiskalinį
         agentą ir registruotis kaip PVM mokėtojas toje valstybėje narėje – Teisės aktas, pagal kurį užsienyje įsisteigęs pardavėjas ar paslaugų teikėjas gali taikyti įskaitymą tarp savo sumokėto atskaičiuotino
         PVM ir savo klientų vardu ir jų sąskaita surinkto atskaičiuotino PVM“
      
      Mokesčių nuostatos – Teisės aktų suderinimas – Apyvartos mokesčiai – Bendra pridėtinės vertės mokesčio sistema – Mokestį mokantys asmenys – Nacionalinės atvirkštinio apmokestinimo sistemos išimtys – Nacionalinės teisės aktas, pagal kurį ne konkrečioje valstybėje narėje įsisteigęs pardavėjas ar paslaugų teikėjas privalo
         paskirti fiskalinį agentą ir registruotis kaip PVM mokėtojas toje valstybėje narėje – Teisės aktas, pagal kurį, be kita ko, šiam pardavėjui ar paslaugų teikėjui leidžiama taikyti įskaitymą tarp savo sumokėto
         atskaičiuotino PVM ir savo klientų vardu ir jų sąskaita surinkto atskaičiuotino PVM – Įsipareigojimų neįvykdymas (Tarybos direktyvos 2006/112 168, 171, 193, 194, 204 ir 214 straipsniai) (žr. 39, 42, 46, 50 punktus)
      
      Dalykas
      
         
               Valstybės įsipareigojimų neįvykdymas – 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio
                  bendros sistemos (OL L 347, p. 1) 168, 171, 193, 194, 204 ir 214 straipsnių pažeidimas – Nacionalinės teisės aktas, pagal
                  kurį užsienyje įsisteigęs pardavėjas ar paslaugų teikėjas privalo paskirti fiskalinį agentą – Pareiga registruotis kaip PVM
                  mokėtojui – Teisės į atskaitą pobūdis ir apimtis.
               
            Rezoliucinė dalis
      
         
                  1.
               
               
                  
               
               
                  	2006 m. birželio 23 d. Administracinių nurodymų 3 A‑9‑06 Nr. 105 IV skyriuje numatydama palankią administracinę nuostatą,
                     kuria nukrypstama nuo atvirkštinio apmokestinimo pridėtinės vertės mokesčiu sistemos ir pagal kurią ne Prancūzijoje įsisteigęs
                     pardavėjas ar paslaugų teikėjas privalo paskirti fiskalinį agentą, registruotis joje kaip pridėtinės vertės mokesčio mokėtojas
                     ir gali taikyti įskaitymą tarp savo sumokėto atskaičiuotino pridėtinės vertės mokesčio ir savo klientų vardu ir jų sąskaita
                     surinkto atskaičiuotino pridėtinės vertės mokesčio, Prancūzijos Respublika neįvykdė įsipareigojimų pagal 2006 m. lapkričio
                     28 d. Tarybos direktyvą 2006/112/EB dėl pridėtinės vertės mokesčio bendros sistemos, būtent jos 168, 171, 193, 194, 204 ir
                     214 straipsnius.
                  
               
            
         
                  2.
               
               
                  
               
               
                  	Priteisti iš Prancūzijos Respublikos bylinėjimosi išlaidas.